აგტელეკიშ ერუანული პარკი

აგტელეკი — ერუანული პარკი ოორუე უნგრეთის, ბორშოდ-აბაუი-ზემპლენიშ მედიეს, თე ჯოხოშ თაშნეშე ჭიჭე ოფუტე პარკიშ ტერიტორიას. მიშაღალირიე იუნესკოშ მოსოფელიშ მონძალაშ ობიექტეფიშ ერკებულშა სლოვაკეთიშ კარსტიწკჷმა ართო, ნამუთ აგინძორენს აგტელეკიშ ერუანულ პარკის სლოვაკეთიშ ტერიტორიას. პარკი იდვალუაფუ ნოღა მიშკოლციშე ოორუეთ 60 კმ-ის დო მორთინელიე წყარმალუეფიშ ბოდვა დო შაიოშ ლეხერეფც შქას. პარკიშ ფართობიე — 199 კმ² სოჸურეშეთ 39 კმ² გჷშაკერძაფილი თხილუაშ თუდო რე. აგტელეკიქ ერუანული პარკიშ სტატუსი ეჭოფუ 1985 წანას, ოდო 10 წანაშ უკული ქაკათჷ მოსოფელიშ მონძალაშ ერკებულს. პარკიშ უთარაშ ოძირაფუობას წჷმარინუანს მიარერიცხუამი კარსტული ქვაბეფი, ჩინებული მუში სიგჷრძათ დო ლაბირნითიშმანგური დარბაზეფით. გვალო რეგიონც დიკოროცუ 712 ქვაბი. არძოშე დიდი დო ჩინებული ქვაბიე ბარადლა (დომიცა) - არძოშე დიდი სტალაქტიტეფით ევროპას. თიში სიგჷრძა 26 კილომეტრიე, სოჸურეშეთ 18 იდვალუაფუ უნგრეთის, 8 კმ. სლოვაკიას, სოდეთ თინა ჩინებულიე დომიცაშ ჯოხოთ. გალერეა ქოძირით თაშნეშე მოსოფელიშ მონძალაშ ობიექტეფიშ ერკებული ევროპას სლოვაკეთიშ კარსტი დომიცა რესურსეფი ინტერნეტის ერუანული პარკი საიტის vengriya.org Archived 2014-05-23 ვებ-ხასჷლას Wayback Machine.